18. janúar

**18. janúar** er 18. dagur ársins samkvæmt gregoríska tímatalinu. 347 dagar (348 á hlaupári) eru eftir af árinu.

## Atburðir
* 474 - Leó 1., keisari Austrómverska ríkisins, dó úr blóðkreppusótt. Leó 2., dóttursonur hans, var í kjölfarið hylltur sem keisari.
* 1367 - Ferdínand 1. varð konungur Portúgals.
* 1520 - Kristján 2. konungur Danmerkur og Noregs sigraði sænskt lið Stens Sture á ísi lögðu Åsunden-vatni.
* 1535 - Líma, höfuðborg Perú, var stofnsett af Francisco Pizarro.
* 1670 - Sjóræninginn Henry Morgan náði Panamaborg á sitt vald.
* 1701 - Kjörfurstadæmið Brandenborg og Prússland varð konungsríkið Prússland og Friðrik 3. kjörfursti varð Friðrik 1. Prússakonungur. 
* 1778 - James Cook fann Hawaii-eyjar fyrstur Evrópumanna svo vitað sé og nefndi þær *[[Sandvíkureyjar]]*.
* 1795 - Batavíubyltingin hófst í Hollandi. Vilhjálmur 5. af Óraníu flúði land.
* 1871 - Þýska keisaradæmið varð til þegar Otto von Bismarck tókst að sameina nokkur þýsk ríki í eitt sambandsríki.
* 1892 - Elizabeth Cady Stanton hélt ræðuna *Einsemd sálarinnar* í Bandaríkjaþingi þar sem hún færði rök fyrir kosningarétti kvenna.
* 1896 - Röntgenmyndavélin var fyrst sýnd.
* 1930 - Hótel Borg tók til starfa. Eigandi þess var Jóhannes Jósefsson glímukappi, sem eftir það var kallaður Jóhannes á Borg.
* 1964 - Teikningar af World Trade Center-turnunum í New York-borg voru opinberaðar.
* 1968 - Leigubílstjórinn Gunnar Sigurður Tryggvason var myrtur í Reykjavík. Aldrei komst upp um ódæðismanninn.
* 1969 - Stórbruni varð á Korpúlfsstöðum.
* 1976 - Borgarastyrjöldin í Líbanon: Kristnir herflokkar myrtu yfir þúsund múslima í hverfinu Karantina í Beirút.
* 1977 - Vísindamenn uppgötvuðu áður óþekkta bakteríu sem talin var ástæða hermannaveiki.
* 1978 - Mannréttindadómstóll Evrópu komst að því að breska ríkisstjórnin hefði gerst sek um illa meðferð fanga á Norður-Írlandi, en ekki pyntingar.
* 1984 - 83 létust í sprengingu í Miike-námunni í Japan.
* 1992 - Yfir 100.000 manns mótmæltu flokksræði KANU í Naíróbí í Kenýa.
* 1992 - Ratsjárstöð tók til starfa á Bolafjalli fyrir ofan Bolungarvík.
* 1996 - North Cape-olíulekinn hófst þegar tankskipið *North Cape* og dráttarbáturinn *Scandia* strönduðu við Rhode Island.
* 1997 - Hútúar myrtu sex spænska hjálparstarfsmenn og þrjá hermenn í norðvesturhluta Rúanda.
* 1997 - Norski ævintýramaðurinn Børge Ousland varð fyrstur til að komast yfir Suðurskautslandið einn og án aðstoðar.
* 2002 - Borgarastyrjöldinni í Síerra Leóne lauk með ósigri skæruliðahreyfingarinnar Revolutionary United Front.

* 2003 - Íslendingabók var opnuð almenningi.
* 2003 - Skógareldar ollu gríðarlegu tjóni í útjaðri Canberra í Ástralíu.
* 2004 - 18 létust í bílasprengjuárás á höfuðstöðvar Bandaríkjamanna í Bagdad.
* 2007 - Fellibylurinn Kýrill gekk yfir Norður-Evrópu.
* 2008 - Íslenska kvikmyndin *[[Brúðguminn]]* var frumsýnd.
* 2008 - 66 létust í óeirðum vegna trúarhátíðar sjíamúslima, ashar, í bæjunum Basra og Nassiriya í Írak.
* 2014 - Bruninn í Lærdal 2014: 40 byggingar í Lærdal í Noregi eyðilögðust í bruna.
* 2017 - 29 fórust þegar snjóflóð féll á Hotel Rigopiano í Pescara-sýslu á Ítalíu.
* 2019 - Eldsneytisþjófar ollu sprengingu í oliuleiðslu í Tlahuelilpan í Mexíkó sem varð minnst 248 að bana.

## Fædd
* 1641 - François-Michel le Tellier, franskur hermálaráðherra (d. 1691).
* 1689 - Montesquieu, franskur heimspekingur (d. 1755).
* 1782 - Daniel Webster, bandarískur stjórnmálamaður (d. 1852).
* 1867 - Rubén Darío, skáld frá Níkaragva (d. 1916).
* 1904 - Cary Grant, enskur leikari (d. 1986).
* 1905 - Enrique Ballesteros, úrúgvæskur knattspyrnumaður (d. 1969).
* 1925 - Gilles Deleuze, franskur heimspekingur (d. 1995).
* 1938 - Anthony Giddens, breskur félagsfræðingur.
* 1938 - Edda Óskarsdóttir, íslensk myndlistarkona.
* 1940 - Iva Zanicchi, ítölsk söngkona.
* 1944 - Gunnar Kvaran, íslenskur sellóleikari.
* 1944 - Alexander Van der Bellen, austurrískur stjórnmálamaður.
* 1946 - Hansína Ásta Björgvinsdóttir, fyrrverandi bæjarstjóri í Kópavogi.
* 1955 - Kevin Costner, bandarískur leikari.
* 1956 - Sharon Mitchell, bandarísk leikkona.
* 1967 - Anjem Choudary, breskur aktívisti.
* 1967 - Pieter Huistra, hollenskur knattspyrnumaður.
* 1969 - Ever Palacios, kólumbískur knattspyrnumaður.
* 1970 - DJ Quik, bandarískur rappari.
* 1971 - Jonathan Davis, bandarískur tónlistarmaður (KoЯn).
* 1971 - Pep Guardiola, katalónskur knattspyrnustjóri.
* 1974 - Páll Rósinkranz, íslenskur tónlistarmaður.
* 1977 - Didier Dinart, franskur handknattleiksmaður.
* 1979 - Paulo Ferreira, portúgalskur knattspyrnumaður.
* 1979 - Roberta Metsola, maltnesk stjórnmálakona og forseti Evrópuþingsins.
* 1979 - Leo Varadkar, írskur stjórnmálamadur.
* 1979 - Helgi Seljan, íslenskur blaðamaður.
* 1980 - Jason Segel, bandarískur leikari.
* 1983 - Samantha Mumba, írsk söng- og leikkona.
* 1984 - Seung-Hui Cho, bandarískur fjöldamorðingi (d. 2007).
* 1984 - Makoto Hasebe, japanskur knattspyrnumaður.
* 1991 - Mitchell Duke, ástralskur knattspyrnumaður.
* 1992 - Berglind Björg Þorvaldsdóttir, íslensk knattspyrnukona.
* 2002 - Kristall Máni Ingason, íslenskur knattspyrnumaður.

## Dáin
* 1271 - Heilög Margrét af Ungverjalandi (f. 1242).
* 1589 - Magnús Heinason, færeyskur sjóræningi.
* 1860 - Magnús Grímsson, íslenskur þjóðsagnasafnari (f. 1825).
* 1862 - John Tyler, Bandaríkjaforseti (f. 1790).
* 1898 - Henry Liddell, enskur fornfræðingur (f. 1811).
* 1936 - Rudyard Kipling, enskur rithöfundur (f. 1865).
* 1957 - Álvaro Gestido, úrúgvæskur knattspyrnumaður (f. 1907).
* 1982 - Huang Xianfan, kínverskur sagnfræðingur (f. 1899).
* 1987 - Rannveig Þorsteinsdóttir, íslensk stjórnmálakona (f. 1904).
* 2021 – Svavar Gestsson, íslenskur stjórnmálamaður (f. 1944).

## Tilvísanir